CELEX: 62008TN0163
Language: mt
Date: 2008-04-29 00:00:00
Title: Kawża T-163/08: Rikors ippreżentat fid- 29 ta' April 2008 — Arbeitsgemeinschaft Golden Toast vs L-UASI (Golden Toast)

5.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 171/41
            
         Rikors ippreżentat fid-29 ta' April 2008 — Arbeitsgemeinschaft Golden Toast vs L-UASI (Golden Toast)
   (Kawża T-163/08)
   (2008/C 171/79)
   Lingwa tal-kawża: Il-Ġermaniż
   Partijiet
   
      Rikorrenti: Arbeitsgemeinschaft Golden Toast e.V. (Düsseldorf, il-Ġermanja) (rappreżentanti: A. Späth u G. Hasselblatt, Rechtsanwälte)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   Talbiet tar-rikorrenti
   
               —
            
            
               tannulla d-deċiżjoni ta' l-Ewwel Awla tal-Bord ta' l-Appell ta' l-Uffiċċju għall-Armonizzazzjoni fis-Suq Intern (Trade marks u Disinni), tal-31 ta' Jannar 2008 (każ R 761/2007-1);
            
         
               —
            
            
               tikkundanna lill-konvenut għall-ispejjeż.
            
         Motivi u argumenti prinċipali
   
      Trade mark Komunitarja kkonċernata: it-trade mark verbali “Golden Toast” għal prodotti u servizzi fil-klassijiet 5, 8, 9, 11, 14, 16, 21, 24, 25, 28 sa 32, 39 u 41 sa 44 (applikazzjoni Nru 4 811 171).
   
      Deċiżjoni ta' l-eżaminatur: ċaħda parzjali ta' l-applikazzjoni għal prodotti fil-klassijiet 11 u 30.
   
      Deċiżjoni tal-Bord ta' l-Appell: ċaħda ta' l-appell.
   
      Motivi invokati: Ksur ta' l-obbligu ta' motivazzjoni skond l-ewwel sentenza ta' l-Artikolu 73 tar-Regolament (KE) Nru 40/94 (1), minħabba li n-nuqqas ta' karattru distintiv li fuqu hija bbażata d-deċiżjoni kkontestata fis-sens ta' l-Artikolu 7(1)(b) ta' dan l-istess regolament, madankollu ma ġiex eżaminat. Barra minn dan, ksur ta' l-Artikolu 7(1)(ċ) tar-Regolament Nru 40/94, billi l-kundizzjonijiet sabiex jiġi kkonstatat il-karattru distintiv tat-trade mark irreġistrata ġew miksura.
   
      (1)  Regolament tal-Kunsill (KE) Nru 40/94, ta' l-20 ta' Diċembru 1993, dwar it-trade mark Komunitarja (ĠU L 11, p. 1).